Source: http://docplayer.hu/6017350-Fovarosi-kozigazgatasi-es-munkaugyi-birosag-budapest-rendor-fokapitanya-kerelmezett-utjan.html
Timestamp: 2018-12-15 07:23:49
Document Index: 33667398

Matched Legal Cases: ['Bíróság ', 'Bíróság ', 'Bíróság ', 'bíróság ', 'bíróság ', 'bíróság ', 'Bíróság ', 'Bíróság ', 'Bíróság ', 'Bíróság ']

Fővárosi Közigazgatási és Munkaügyi Bíróság Budapest Rendőr-főkapitánya kérelmezett útján - PDF
Download "Fővárosi Közigazgatási és Munkaügyi Bíróság Budapest Rendőr-főkapitánya kérelmezett útján"
1 Fővárosi Közigazgatási és Munkaügyi Bíróság Budapest Rendőr-főkapitánya kérelmezett útján Tárgy: közigazgatási határozat felülvizsgálata iránti kérelem Tisztelt Bíróság! Alulírott dr. Kádár András Kristóf (..), mint Takács Borbála ( ) és Takács Flóra (...) Kérelmezők csatolt meghatalmazásokkal igazolt jogi képviselője a Budapest Rendőr-főkapitánya (1139 Budapest, Teve u. 4-6.) Kérelmezett által 0100/10170/4/2015 ált. számú ügyben hozott végzés ellen, törvényes határidőben az alábbi F E L Ü L V I Z S G Á L A T I K É R E L M E T terjesztem elő: Kérem a Tisztelt Bíróságot, hogy a Gyülekezési jogról szóló évi III. törvény (Gytv.) 9. (2) bekezdése alapján a Kérelmezett végzését annak törvénysértő volta miatt hatályon kívül helyezni szíveskedjen. I. Tényállás Kérelmezők február 20. napján perckor bejelentést tettek a február 27. napján órától óráig a Budapest, I. kerület, Ybl Miklós tér Várkert bazár felőli oldalon az autóúttal, a Duna felől a Budai alsó rakparton a sétányt a Duna felé záró körfallal, az északi oldalon a Lánchíd u. 23. számmal, illetőleg a déli oldalon a Várkert Casino épületével határolt területen tartandó rendezvényre, a bejelentés szerint a rendezvényen várható létszám 1000 fő 20 fő rendező biztosítása mellett. A Budapesti Rendőr-főkapitányság (BRFK) munkatársai február 21-én egyeztető tárgyalást kezdeményeztek, ahol Kérelmezők tájékoztatást kaptak arról, hogy Bp. I. kerület Budavári Önkormányzata a február 12. napján kelt, IV/3287-2/2015. számon iktatott határozatával (Használati engedély) a Magyar Polgári Együttműködés Egyesület részére február 27. napjára az Ybl Miklós tér és parkoló közterület kizárólagos használatához járult hozzá a Várkert Bazárban tartandó Miniszterelnöki Évértékelő biztonsági lezárása és közvetítő kocsi elhelyezése céljából. Emellett Budapest Főváros Önkormányzata a február 18. napján kelt, FPH061/1430-2/2015. számon iktatott használati megállapodással (Használati megállapodás) ugyanezen egyesület részére használatba adta a Bp. I. kerület, Lánchíd utca Clark Ádám tér és Öntőház utca közötti szakaszát február időtartamra, szintén a miniszterelnöki évértékelő rendezvényhez tartozó biztosítási terület céljaira. Erre tekintettel kérte a BRFK a Kérelmezőket, hogy az említett Használati engedéllyel és megállapodással nem érintett területre módosítsák a bejelentésüket.
2 Kérelmezők ennek a kérésnek nem tettek eleget, mivel rendezvényüket a kérdéses helyszínen kívánták megtartani. Figyelemmel a Használati engedélyre és megállapodásra, továbbá a helyszínről készített vázrajzra, Kérelmezett támadott végzése megállapította, hogy a Várkert Bazár épületében február 27. napján órára tervezett rendezvény lebonyolításához a bejelentett rendezvénnyel érintett terület teljes egésze szükséges. A miniszterelnöki évértékelő előkészítése során az Ybl Miklós tér és a helyszínen található parkoló biztonsági lezárására, valamint közvetítő kocsi elhelyezésére kerül sor. A rendezvényre várhatóan nagy számban érkeznek meghívottak, így a rendezvény biztonságos megközelítése, majd a beszédet követően a helyszín elhagyása során szükségszerűen érintett terület tényleges nagyságára tekintettel, a bejelentésben megjelölt párhuzamos rendezvény megtartására az adott helyszín fizikai paramétereire figyelemmel nem kerülhet sor. Ennek alapján Kérelmezett a Gytv. alapján gyülekezés tárgyában tett bejelentést a Ket. 30. c) pontja alapján érdemi vizsgálat nélkül elutasította, mivel a kérelem nyilvánvalóan lehetetlen célra irányul. Kérelmezők szerint a végzés érdeme és az abban foglalt jogorvoslati tájékoztatás is törvénysértő az alábbiak szerint. II. A Gyülekezési törvényben foglalt eljárási rend alkalmazhatósága Kérelmező az Alkotmánybíróság 3/2013. (II. 14.) sz. határozata (továbbiakban: AB határozat) alapján azon az állásponton van, hogy az Alaptörvénnyel együtt értelmezett Gytv. szerint a Kérelmezett által hozott végzéssel szemben a Gytv. szerinti jogorvoslati rendben lehet jogorvoslattal élni. A hivatkozott alkotmánybírósági döntés egy alkotmányjogi panasz alapján született meg, amelyet azért terjesztettek elő, mert az indítványozó a Gytv. 6. -ának megfelelően az illetékes rendőrkapitányságnak bejelentette, hogy március 15-én rendezvényt kíván tartani a Hősök terén, de a BRFK végzésében megállapította a hatáskörének hiányát arra hivatkozva, hogy Budapest Főváros Önkormányzata egy januári közterület-használati megállapodásban a Fővárosi Önkormányzat Főpolgármesteri Hivatal használatába adta a Hősök terét. Emiatt a rendőrség szerint a megjelölt terület elvesztette a Gytv. 15. a) pontja értelmében vett közterületi jellegét, következésképpen a szóban forgó területre bejelentett rendezvény nem tartozik a Gytv. hatálya alá, így a rendőrségnek nincs hatásköre a rendezvény elbírálására. A panaszos ezt követően a Gytv. 9. (1) bekezdése alapján a Fővárosi Törvényszékhez fordult, és kérte a végzés hatályon kívül helyezését, tekintettel arra, hogy az az ügy érdemében hozott olyan döntésnek minősül, amely a rendezvény megtiltásával azonos hatályú, s a végzés alaptörvény-ellenes módon korlátozza a békés gyülekezéshez való jogot. A Fővárosi Törvényszék szerint a BRFK a rendezvényre vonatkozó bejelentést azért utasította el, mert azt állapította meg, hogy a kérdésben nincs hatásköre. A bíróság ezért arra a következtetésre jutott, hogy neki sincs lehetősége a kérdés érdemi elbírálására, ezért a
3 hatáskörének hiányát állapította meg, és az ügyet fellebbezésként áttette az Országos Rendőrfőkapitánysághoz (a továbbiakban: ORFK). Az ügy ilyen előzmények után jutott el az ABhoz. Az ügyben az indítványozó szerint a Gytv. által intézményesített gyors, egyfokú hatósági és bírósági eljárás a garanciája annak, hogy a közéleti eseményekre időben reagáló rendezvényeket lehessen tartani. A gyülekezések esetében akkor hatékony a jogorvoslat, ha a rendezvény előzetes megtiltásával és az azzal azonos hatású más közigazgatási döntéssel szemben olyan időpontban kerülhet sor a jogorvoslati döntésre, amely lehetővé teszi a jogsérelem időben történő orvosolását. Az indítványozó szerint ennek megfelelően értelmezendő a Gytv. 9. (1) bekezdése, amely az államigazgatási határozat bírósági felülvizsgálatát biztosítja. A határozat szó magában kell foglalja az ügy érdemében és nem érdemében hozott közigazgatási aktusokat, ellenkező esetben a Gytv. garanciarendszere egyes rendőrhatósági döntések esetében nem tud érvényesülni. Az AB határozat rendelkező részében mondta ki, hogy az Alaptörvény VIII. cikk (1) bekezdéséből fakadó alkotmányos követelmény, hogy a gyülekezési jogról szóló évi III. törvény 9. -a szerinti bírói felülvizsgálatnak van helye a rendőrségnek a rendezvény bejelentéséről hozott, hatáskör hiányát megállapító határozatával szemben. A bíróság a hatáskör hiányát megállapító rendőrhatósági határozat jogszerűségét és megalapozottságát érdemben vizsgálja. A jelen ügyben megválaszolandó első kérdés, hogy az AB határozat rendelkező részében kimondott szabály alapjául szolgáló alkotmányos elv fényében a végzéssel szemben a Gytv. szerinti jogorvoslattal lehet-e élni. Az AB határozat azon az elvi alapon mondta ki azt, hogy a hatáskör hiányára alapozott határozattal szemben a Gytv. és a nem a Ket. jogorvoslati rendje szerint lehet jogorvoslattal élni, hogy A hatáskör hiányát megállapító határozat [ ] a bejelentést tevő gyülekezéshez való alapvető jogának az elbírálását is kizárta, ügye nem kerülhetett olyan szakaszba, amelyben érdemi határozat születhetett volna. Ebben az esetben ezért a hatáskör hiányára történő hivatkozás ténylegesen egy érdemi elutasítást eredményezett. A jelen ügy az AB határozat alapjául szolgáló esettel teljes mértékben analóg abban a vonatkozásban, hogy az érdemi vizsgálat nélküli elutasítás itt is azzal az eredménnyel jár, hogy a bejelentést tevő gyülekezési joga érvényesülésének elbírálása nem történik meg, érdemi vizsgálat nélkül de facto elutasítás születik. Ha figyelembe vesszük, hogy az AB határozat szerint A jelenlegihez hasonló ügyekben a bíróságnak az érdemi felülvizsgálat során kell döntést hoznia abban a kérdésben, hogy a rendőrségi végzésben a rendezvény megtartásának akadályául megjelölt, az adott helyszínre szóló közterület-használati megállapodás jogszerűen jött-e létre, és indokolt volt-e a használati megállapodás megkötése, akkor szintén nyilvánvaló, hogy az AB határozatnak kizárólag a Gytv. szerinti jogorvoslat rend felel meg, ellenkező esetben a bíróságnak nem kellene vizsgálnia a Ket. szerint meghozott határozat alapjául szolgáló közterület-használati megállapodás jogszerűségét és indokoltságát. Amennyiben pedig erre nem kerül sor, az önkormányzatok jogellenes és/vagy indokolatlan közterület-használati megállapodásokkal és
4 engedélyekkel ellehetetleníthetik a gyülekezési jog gyakorlását, hiszen a Ket. szerinti jogorvoslati rendszerben lehetetlen a nevezett megállapodások jogszerűségét felülbírálni, ráadásul a jogorvoslat igénybe vételéhez szükséges idő nem teszi lehetővé azt, hogy a jogellenes tudomásul nem vett gyülekezéseket bírósági felülvizsgálat alapján meg lehessen tartani, így a Gytv.-ben foglalt jogvédelmi rendszer garanciális céljai sem érvényesülnek. Fentiekből két következtetés adódik: egyrészt az, hogy a rendőrség által hozott végzést a Gytv.-ben meghatározott jogorvoslati rend szerint azaz a Gytv. 9. (1) bekezdésének megfelelően kell felülvizsgálni, másrészt az, hogy a végzésben foglalt jogorvoslati tájékoztatás nem felel meg a jogszerűség követelményének. III. A támadott végzés tartalmi jogszerűtlensége A Kérelmezett által meghozott végzés tartalmilag két okból jogsértő: egyrészt azért, mert azzal a Kérelmezett egy, a Gytv.-ben meg nem határozott tiltási okot létesített és alkalmazott, másrészt pedig azért, mert a végzése alapjául fekvő Használati engedély és Használati megállapodás nem jogszerűen jött létre. A lehetetlenségre való hivatkozás jogszerűtlensége Az AB határozat 49. pontja szerint a rendőrség, ha a bejelentés vizsgálatára nincs hatásköre, mert a rendezvényt nem egy mindenki számára korlátozás nélkül igénybe vehető területen kívánják megtartani, a Gytv. 8. (1) és (3) bekezdése, továbbá 15. a) pontja alapján, a Ket. vonatkozó rendelkezéseinek megfelelően bejelentést elutasító határozatot hoz. Minden egyéb esetben vagy tudomásul veszi a bejelentést, vagy a Gytv. 8. (1) bekezdésében megjelölt ok miatt a rendezvény adott helyen és időben való megtartását megtiltó határozatot hoz. Vagyis nem történhet meg jogszerűen az, hogy bár a rendőrség egy Gytv. alapján előterjesztett bejelentés tárgyában nem állapítja meg a hatáskörének a hiányát (tehát hatáskörét a kérdéses ügyben való döntésre megállapítja), de mégsem a Gytv. kógens rendelkezései alapján hoz döntés az ügyben (azaz a bejelentést tudomásul veszi, vagy a rendezvény megtartását megtiltja). Ha ugyanis a rendőrségnek van hatásköre a bejelentés elbírálására, úgy csak a Gytv.-ben meghatározott két döntés (tudomásul vétel vagy tiltás) valamelyikét hozhatja meg. Önmagában ezért hatályon kívül kell helyezni a Kérelmezett támadott végzését, hiszen a lehetetlenségre való hivatkozással a Kérelmezett egy olyan tiltó okot hoz létre de facto, amelyet a Gytv. nem tartalmaz. (Ebben az összefüggésben lényeges megjegyezni azt is, hogy az évi XXXI. törvénnyel kihirdetett római egyezmény 11. cikke szerint a gyülekezési jog gyakorlását csak a törvényben meghatározott korlátozásoknak lehet alávetni, tehát a tiltási okok törvényi felhatalmazás nélküli bővítése egyúttal az emberi jogok és az alapvető szabadságok védelméről szóló Egyezmény követelményeinek sem felel meg.)
5 Az alapul fekvő Használati engedély és Használati megállapodás jogszerűtlensége Az AB határozat indokolása tartalmazza, hogy a közterületen tartandó rendezvények különösen erős alkotmányjogi védelemben részesülnek. Az alapjogot érintő korlátozásnak meg kell felelnie a szükségességi és arányossági követelményeknek. A korlátozás akkor felel meg az Alaptörvénynek, ha az feltétlenül (vagyis elkerülhetetlenül) szükséges valamely alapvető jog érvényesülése vagy alkotmányos érték védelme érdekében. Ráadásul a korlátozásnak arányban kell állnia az elérni kívánt céllal, és nem szabad érintenie a gyülekezési szabadság lényeges tartalmát [Alaptörvény I. cikk (3) bekezdés]. A korlátozás alkotmányosságának mérlegelésekor különös tekintettel kell lenni arra, hogy egy közterületen tartandó gyülekezés előzetes megtiltása az Alaptörvény által biztosított gyülekezési szabadság legsúlyosabb korlátozása. Az AB határozat a már idézettek szerint előírja a bíróságok számára, hogy a rendőrség döntése alapjául szolgáló megállapodások jogszerűségét és indokoltságát vizsgálja felül. Kérelmezők álláspontja szerint a Használati engedély és a megállapodás is jogellenes az alábbiak szerint. Az Alkotmánybíróságnak az AB határozatban is megjelenő gyakorlata szerint a gyülekezési jog [ ] a közügyekre vonatkozó, békés jellegű közös vélemény-kifejezést biztosítja. Az alkotmányos védelem tehát a közügyekről folytatott nyilvános vitában való részvételt célzó rendezvényeket illeti meg, amelyek segítik a közérdekű információk megszerzését és másokkal való megosztását, valamint a vélemények közös kinyilvánítását. Nyilvánvaló, hogy a Magyar Polgári Együttműködés Egyesület a nemzet hagyományos értékei, valamint az európai kulturális örökség iránt fogékony, elkötelezett és tenni akaró állampolgárok, egyesületek támogatására létrejött társadalmi szervezet által kezdeményezett miniszterelnöki évértékelő beszéd a közügyekről folytatott nyilvános vita része, olyan politikai rendezvény, amely a közérdekű információk megszerzését és másokkal való megosztását célozza. Ennek megfelelően olyan rendezvénynek minősül, amely értelemszerűen nem a közterület-használat kérdéskörébe tartozik, hanem a gyülekezési jog hatálya alá tartozik. Mivel e rendezvénynek legalább egy része a közterület igénybevételével jár (hiszen biztosításához szükség van a közterületnek a Használati engedély és Használati megállapodás által érintett részére), ezért a Gytv. 6. -a alapján be kellett volna jelenteni az illetékes rendőrkapitányságon, amelynek a rendőrség évek óta folytatott gyakorlata alapján egyeztető tárgyalásra kellett volna összehívni a konkuráló rendezvények szervezőit annak érdekében, hogy a rendezvények időbeli és térbeli elhatárolásáról megállapodhassanak. Az, hogy a közterületet is igénybe vevő politikai rendezvény vonatkozásában nem kerülhetett jogszerűen sor használati megállapodás megkötésére, illetve használati engedély kiadására, egyértelmű az érintett önkormányzatok vonatkozó rendeleteiből is.
6 A Fővárosi Önkormányzat tulajdonában álló közterületek használatáról szóló 3/2013. (III. 8.) Főv. Kgy. rendelet 5. (3) bekezdés g) pontja értelmében nem kell közterület-használati hozzájárulás politikai rendezvényekhez, és ugyanez a rendelkezés található a Budapest I. kerület Budavári Önkormányzat tulajdonában és kezelésében álló közterületek használatáról és rendjéről szóló 7/2014 (V. 30.) önkormányzati rendelet 8. (1) bekezdés e) pontjában is. (Ez utóbbi vonatkozásban érdemes felhívni a figyelmet arra is, hogy az I. kerület által kiadott Használati engedély arra hivatkozik, hogy a vonatkozó rendelet 1. függeléke szerint a közcélú, kulturális rendezvények ingyenesek, noha nyilvánvaló, hogy a miniszterelnöki évértékelő nem tekinthető kulturális rendezvénynek.) Az érintett önkormányzatok tehát megfelelő jogalap nélkül bocsátották ki azon aktusaikat, amelyek alapján a Kérelmezett jogszerűtlen végzést hozott, a gyülekezési jogi kérdés érdemi vizsgálata során tehát nem lehet más következtetésre jutni, minthogy a jog korlátozására jogsértő módon került sor. IV. Egyéb nyilatkozatok A támadott végzést a rendőrség állományába tartozó személy február 22-én személyesen kézbesítette a Kérelmezőknek. A Fővárosi Közigazgatási és Munkaügyi Bíróság hatáskörét a polgári perrendtartásról szóló évi III. törvény (Pp.) 22. (2) bekezdése, illetve a gyülekezési jogról szóló évi III. törvény 9. (1) bekezdése; illetékességét pedig a Pp (1) bekezdése állapítja meg. Budapest, február 25. Tisztelettel: dr. Kádár András Kristóf Kérelmezők jogi képviselője Telefon: Fax (tárgyi ügyben): Mellékletek: F/1: meghatalmazás (Takács Borbála) F/2: meghatalmazás (Takács Flóra) F/3: Kérelmezett végzése
7 Fővárosi Közigazgatási és Munkaügyi Bíróság (benyújtva a kérelmezett útján) Takács Borbála (..) és Takács Flóra (...) Kérelmezők (képviselő: dr. Kádár András Kristóf ügyvéd,...) FELÜLVIZSGÁLATI KÉRELME Budapest Rendőrfőkapitánya (1139 Budapest, Teve u. 4-6.) Kérelmezett által 0100/10170/4/2015 ált. számú ügyben hozott végzés ellen gyülekezési jogi ügyben hozott közigazgatási döntés felülvizsgálata iránt indított nemperes eljárásban
Fővárosi Közigazgatási és Munkaügyi Bíróság Budapest Rendőr-főkapitánya útján tárgy: közigazgatási határozat felülvizsgálata iránti kérelem Tisztelt Bíróság! Alulírott dr. Pető Márk (..), mint ( ) Kérelmező
Tárgy: közigazgatási határozat bírósági felülvizsgálata iránti kérelem. Tisztelt Fővárosi Bíróság!
Fővárosi Bíróság Budapest, 2011. február 15. Budapesti Rendőr-főkapitányság útján! Ügyszám: 01000/37289-15/2011. ált Tárgy: közigazgatási határozat bírósági felülvizsgálata iránti kérelem Tisztelt Fővárosi